יהלומים – Bling Bling

"יהלומים – Bling Bling" (נקרא גם "יהלומים" בלבד) הוא סינגל של הזמרת הישראלית נועה קירל, אשר יצא לאור ב-7 במרץ 2021. השיר נכתב והולחן על ידי קירל עצמה, ניצן קייקוב ורון ביטון, והופק על ידי ניצן קייקוב.

רקע וכתיבה 
ב-28 בפברואר 2021, שבוע לפני צאת השיר, הכריזה קירל בעמוד האינסטגרם שלה על השיר. בנוסף, יום לפני צאתו, פרסמה את הפזמון שלו בפלטפורמת טיקטוק. לדברי קירל, השיר עוסק ב"שני הצדדים הקיימים בי ובחיי, הנוצץ והיוקרתי אל מול הפשוט והאותנטי".

וידאו קליפ 
הווידאו קליפ של השיר פורסם ב-7 במרץ 2021, בסמוך לצאת הסינגל, ובוים על ידי רומן בוצ'אצקי. נותנת החסות לשיר, חברת רויאליטי, מימנה את הקליפ בסכום שמוערך ב-300 אלף שקלים.

ביקורות 
דודי פטימר העניק לשיר ביקורת חיובית, ותיאר אותו כשיר "פופ נוסחתי עכשווי שכולל טקסט אינדיבידואלי, לחן קליט (חצי מדקלם, חצי שר) ועיבוד עכשווי שנשמע מהרגע הראשון כלהיט אינסטנט זמני (שיישאר זמני) אמנם, אך תפור למידותיה של קירל ומספק עבורה ובייחוד עבור מאזיניה את הסחורה". עמי פרידמן מישראל היום טען כי "השניות הראשונות של 'יהלומים' נשמעות מוכרות. אולי הזוגיות עם יהונתן מרגי הביאה לזליגה אמנותית בין השניים. אחרת קשה להסביר את הדמיון בין הלחן וקצב השירה בבית של 'יהלומים' לבין זה של 'אסור', הלהיט של הבויפרנד מ-2019", והוסיף כי "הפזמון כבר הופך גדול, אפי יותר, והוא תופס ונדבק כבר מהאזנה ראשונה" וכי השיר הוא "מהסוג שכל להיט פופ ממכר ניחן בו".

מיקומי שיא

היסטוריית יציאות לאור

קישורים חיצוניים 

 לדף השיר באתר הספרייה הלאומית

הערות שוליים 

שירי 2021
סינגלים מ-2021
שירי נועה קירל
שירים בעברית
שירים שנכתבו על ידי נועה קירל
שירים שנכתבו על ידי רון ביטון
וידאו קליפים שבוימו על ידי רומן בוצ'אצקי
שירים על יהלומים
שירים על כסף
סינגלים שהגיעו למקום הראשון במצעד הרשמי של גלגלצ